Villemştad
Villemştad — Kürasaonun ən iri şəhəri və inzibati mərkəzi. Bu şəhər həmçinin Niderland Karibində ən böyük şəhərdir. Əhalisi 58 min nəfər (2003), şəhər aqlomerasiyası ilə birlikdə — 130 min nəfər. Hollandlar Kürasao Karib adasında 1634-cü ildə təbii liman qurdular. Sonrakı əsrlərdə liman böyüməyə başladı və şhərə çox sayda niderlandlılar və yəhudilər köçməyə başladılar. Liman ətrafında varlı tacir şəhəri və işgüzar yaşayış kvartalları yaranmağa başladı. Müasir şəhər tarixi kvartallarla yanaşı yeni tikililərlə və inzibati binalarla zəngindir. Villemştad Karib dənizi hövzəsinin vacib ticarət və işgüzar mərkəzidir.